Ceannaigh duain t'athar, a Aonghas
Ceannaigh duain t'athar, a Aonghas,
agad atá teach an ríogh:
as tú fréamha Is bláth an bhile,
adéara cách dlighi a dhíol.
Agad do fhágaibh a láithreach,
leat gach lúireach leat gach séad,
a áit a luirg 's a chloidhmhe corra
dhuit 's a fhoirne donna déad.
Leat slabhraidh cáola con t'athar,
gach arg cumhdaigh ar do chuid,
a thoighi 's a cháin gan chomhroinn,
táin Is groighe Dhomhnuill duid.
Agad do fhágaibh gá thiomna
gach teach ó Mhuile go Maoil;
leat a longa uadh, a Aonghais,
a stuagh Droma craobhghlais Chaoin.
Leat a oiriocht 's a eich lúatha,
leat a bhíataigh gan bhúain díot:
as tú an mac as ceann dar gcathuibh,
as lat ar gheall h'athair d'íoc.
Adaimh go ndlighi díol mh'éicsi,
a onchú Banna, a bharr nocht:
gabh sgél eile mona admha,
do-bhér th'eire d'agra ort.
Tnúth leamsa édáil na n-ollamh
úait, a leómhain Locha Cé:
gá fios an tnúth cáir, a chara,
do mhúch gráin an mhara mé.
Coire dhá Ruadh, a rí Túama,
atá eadroinn, eagail linn,
Coire Bhreacán blagh dar gconair,
do ghabh creatán omhain inn.
Ní lugha as cás Coire Bhreacáin
do bheith romhainn, a rí Ceóil:
a úabhar an tann as teasbhach
ag sdúaghadh crann seasmhach seóil.
Canaim ar omhan an anfaidh,
a fhir Chola charuid mná,
tar an gcúan go hÁonghas Íle
trúagh nach áonfhras tíre atá.
An dara cos 'gá cur romhum,
a rí Leódhais, isin luing,
an dara troigh thíar ré taca,
ag tríall soir, a dhata dhuinn.
Dobadh olc meisi ar mhuir ngáibhthigh
do ghabháil ráimhe, a rosg gorm
bím ar abhainn chiúin ar creathaibh,
mar ghabhuim sdiúir eathair orm.
Gá córughadh budh cóir orum
ní fhedar ré ttocht tar tuinn:
ní fheadar an budh fhearr suidhe,
eagal leam luighi san luing.
As é mo ghreim ghabhuim chugum
chongmhas an loing, a fhlaith Fáil:
go nach brisi tolg na tuinne,
misi Is bord na luingi um láimh.
Fiarfaighthior 'nar fearann dúthaigh
dénamh na loingi, a fhlaith Gall:
ní mór as léir as don fhairrgi
don thsléibh chas as airde ann.
Dámadh tír go turgbháil gréini,
gáibhthighi leam dar do láimh,
a bhfuil, a Áonghais, go hAlbain
do mhuir bhráonghlais bhalgaigh bháin.
Targuidh h'athair, áobhdha an brégadh,
mo bhreith um luighi 'na luing:
peall fúinn ó Albain go hÉirinn
targuidh dúinn ó céibhfinn Cuinn.
Mo ghoid as gan a fhios agum
do fhóbair rí na rosg ngorm
cealg ro cogradh 'gon mhór mhíolla
codladh íar n-ól fhíona orm.
Miosguis leam na láoidheng seólta,
slat do luingi nochar lúb:
a mheic Domhnaill a Céis Cairrgi,
do ghéis tonndruim fairrgi fúd.
Bualadh cladaidh, creacha minca,
mían libhsi ar an luchtsa thall:
meinic ón linnsi lán fala
lámh re hInnsi glana Gall.
Tánaguis a ttimchiol Éirionn;
uathadh tráigh nach ttugais bhú:
seoltar lat longbhárca leabhra,
dobhránta, a shlat Teamhra, thú.
Do Loch Fheabhail, d'Iorras Domhnann,
dírioch úaibh a hInnsibh Gall:
caladh Iorruis, Is fúar fíre,
do fhionnais slúagh Íle ann.
Sluagh Íle leat láimh lé hÁroinn,
d'fios a lámhaigh go Loch Con:
bearar 'gon tslúagh fhinnsin Íle
búar a hInnsibh míne Modh.
Corcum-rúadh ráinig bhur gcobhlach
Corca Baisginn ar a brú:
Ó Bhun Gaillmhi go Cúil gCnámha
maighre súir gach trágha thú.
Manannain mac Domhnaill
fá Dhun Balair do bhí a throid:
ttánuic, a shlat gheal Ghabhra,
an mac do bhean Banbha a broid.
As úaibh táinig Colum Cille
afar gcabhair thairis fo thrí:
fir Éirionn do dhíol an dúainsi,
léighionn do shíol úaibhsi í.
Bhar seanathair síol gColla
Coirbre Lifiochair, laoch Mis:
do bhás uí Chuinn catha Gabhra
druim ratha Banbha do bhris.
Turcuill, Íomhair, agus Amhláoimh
iomad, a láoich Locha Ríach,
tonn bhrátha an talmhan ar troimnimh,
damhradh Atha coillghil Clíath.
Clanna Somhuirle, síol nGofraidh,
ór ghin tú, nár thaisigh bhú,
a lubhghort cuir, a chráobh abhla,
sáor gach fuil ó a ttarla thú.
Síol gCeallaigh iomad a hÉirinn,
Oirghiallaigh a hInnsibh Líag,
na cráobha caibhniosa ad-chluine,
do thaidhliossa uile íad.
Ní fhuil a nÉrinn ná a nAlbain
Aonghas mar thusa, a tháobh seang:
Aonghais fháid bhráonghlais an Bhrogha,
láid, a Aonghais, comha ad cheann.